แพทย์ให้กินยาdeanxit เพื่อรักษาโรคกระเพาะและโรควิตกกังวล ทานไป2เดือน บอกถ้าอยากหยุดกินยาตัวนี้ก็ให้หยุดได้เลย อยากสอบว่าถ้าหยุดไปเลยจะมีอาการถอนยารึเปล่า หรือเราควรค่อยๆลดปริมาณลงจนหยุดกินได้
สวัสดีค่ะDeanxit คือยาผสมที่ประกอบด้วยยา flupentixol 0.5 มิลลิกรัม และ melitracen 10 มิลลิกรัม ใช้รักษาอาการซึมเศร้า วิตกกังวล ลดความเครียด โดยเป็นยาที่ควรใช้ภายใต้การดูแลของแพทย์เท่านั้น หากใช้ไม่ถูกต้อง อาจเกิดผลข้างเคียงต่างๆ ได้ เช่น อาการทางระบบประสาทต่างๆ การมีเหงื่อออกมากกว่าปกติ ปากแห้งได้ส่วนการหยุดยานั้นจริงๆแล้วก็สามารถหยุดได้เลย ในยาชนิดนี้อาจมีอาการถอนยาได้น้อย แต่อย่างไรก็ตาม หลังหยุดยาไปทันทีในบางคนอาจมีอาการผิดปกติต่างๆเช่น คลื่นไส้ อาเจียน ไม่อยากอาหาร ถ่ายเหลว นอนไม่หลับ กระสับกระส่ายได้ ซึ่งอาจรักษาตามอาการดูก่อน ถ้ายังไม่ดีขึ้น ก็ควรกลับไปพบแพทย์ที่ดูแลเพื่อตรวจเพิ่มเติม